**Ministru kabineta noteikumu projekta**

**„Grozījumi** **Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2013.gada 26.marta noteikumos Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā”” (turpmāk – Projekts) sagatavots, lai nodrošinātu likuma „Par valsts budžetu 2020.gadam” 49.panta kārtībā piešķirtā finansējuma piešķiršanas kārtību, kā arī paredz iespēju palielināt valsts budžeta līdzfinansējuma procentuālo apmēru par 10%, tādējādi nodrošinot Latvijas filmu producentu konkurētspēju ārvalstu filmu projektu piesaistē. Projekts stāsies spēkā nākamajā dienā pēc tā izsludināšanas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Filmu likuma 11.pantu, likuma „Par valsts budžetu 2020.gadam” 49.pantu un Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210 „Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai”) 155.4. un 158.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 1.janvārī spēkā stājās likums „Par valsts budžetu 2020.gadam”, kura 49.pants paredz, ja 2020.gada sešu un deviņu mēnešu laikā ārvalstu filmu uzņemšanas rezultātā ir palielinājušies nodokļu ieņēmumi vai tiek prognozēts nodokļu ieņēmumu palielinājums, Ministru kabinets pieņem lēmumu par apropriācijas palielinājuma apjomu līdzfinansējumam ārvalstu filmu uzņemšanai Latvijā. Finanšu ministram ir tiesības palielināt apropriāciju izdevumiem līdzfinansējumam ārvalstu filmu uzņemšanai Latvijā, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas palielinājumu.Saskaņā ar Filmu likuma 11.pantu ar mērķi piesaistīt ārvalstu finansējumu filmu nozarei un citām nozarēm Nacionālais kino centrs administrē un konkursa kārtībā sadala valsts budžeta līdzfinansējumu ārvalstu filmu uzņemšanai Latvijā; valsts budžeta līdzfinansējuma piešķiršanas kārtību nosaka Ministru kabinets. Ministru kabineta 2013.gada 26.marta noteikumi Nr.163 „Valsts budžeta līdzfinansējuma piešķiršanas kārtība ārvalstu filmu uzņemšanai Latvijā” (turpmāk – MK noteikumi Nr.163) nosaka kārtību, kādā Nacionālais kino centrs piešķir valsts budžeta līdzfinansējumu ārvalstu filmu uzņemšanai Latvijā.MK noteikumu Nr.163 26.punkts nosaka, ka, ievērojot Nacionālā kino centra izveidotās ekspertu komisijas sniegto atzinumu, Nacionālā kino centra vadītājs pieņem lēmumu par līdzfinansējuma līguma noslēgšanu vai par atteikumu noslēgt līdzfinansējuma līgumu. Tiesības noslēgt līdzfinansējuma līgumu (kamēr ir pietiekams projektu konkursam paredzētais līdzfinansējums) piešķir to projektu īstenošanai, kuri ieguvuši augstāku vērtējumu atbilstoši MK noteikumu Nr.163 2.pielikumā minētajiem kritērijiem.Projekti valsts budžeta līdzfinansējuma saņemšanai ārvalstu filmu uzņemšanai Latvijā, kuru īstenošanai valsts budžeta līdzekļi nav pietiekošā apmērā, tiek noraidīti un pieņemts lēmums par atteikumu noslēgt finansēšanas līgumu. Par līdzfinansējuma piešķiršanas brīdi uzskatāms datums, kad tiek pieņemts lēmums par līdzfinansējuma piešķiršanu projekta atbalstīšanai. Ievērojot MK noteikumu Nr.163 regulējumu, gadījumā, ja tiks pieņemts lēmums par apropriācijas palielinājuma apjomu līdzfinansējumam ārvalstu filmu uzņemšanai Latvijā, ir rīkojams jauns projektu iesniegumu konkurss un projekti, kas tikuši noraidīti nepietiekama valsts budžeta finansējuma dēļ, būs jāiesniedz atkārtoti un atkārtoti jāveic to vērtēšana, attiecīgi radot papildus administratīvo slogu gan projektu iesniedzējiem, gan valsts pārvaldei, kā arī papildus tērējot laika resursus, tādējādi aizkavējot filmu projektu īstenošanu un attiecīgi ārvalstīs piesaistītā finansējuma investīciju veikšanu Latvijā.Lai nodrošinātu likuma „Par valsts budžetu 2020.gadam” 49.panta izpildi, Projekts paredz veikt šādus grozījumus MK noteikumos Nr.163:1. noteikt, ka filmu projekti, kas tiek noraidīti nepietiekama finansējuma dēļ, tiek iekļauti projektu iesniegumu rezerves sarakstā, kas tiek veidots ar mērķi atbalstīt kvalitatīvus projektus, kuru īstenošanai valsts budžetā paredzētie budžeta līdzekļi ir nepietiekami (Projekta 1.punkts);
2. projektu iesniegumu rezerves sarakstā iekļautie projektu iesniegumi tiek sarindoti prioritārā secībā atbilstoši iegūtajam punktu skaitam, ņemot vērā MK noteikumu Nr.163 2.pielikumā minētos kritērijus (Projekta 1.punkts);
3. Nacionālā kino centra vadītājs pieņem lēmumu par līdzfinansējuma līguma noslēgšanu par projektu iesniegumu rezerves sarakstā iekļauto projektu līdzfinansēšanu projektu iesniegumu rezerves sarakstā noteiktajā secībā (kamēr ir pietiekams projektu konkursam paredzētais līdzfinansējums) mēneša laikā no attiecīgā finansējuma pieejamības dienas:
4. no finanšu līdzekļiem, kas netiek izmantoti, ja noteiktā termiņā netiek parakstīts līgums par projekta īstenošanu ar kādu no līdzfinansējuma saņēmējiem;
5. no finanšu līdzekļiem, kas netiek izmantoti, ja kāds no līdzfinansējuma saņēmējiem neapgūst līgumā noteikto maksimāli iespējamo līdzfinansējumu;
6. ja attiecīgā valsts budžeta gada ietvaros tiek piešķirts papildu finansējums valsts līdzfinansējuma ārvalstu filmu uzņemšanai Latvijā (Projekta 2.punkts).

Projekta 3.punkts ir saistīts ar Projekta 2.punktu, līdz ar to nepieciešams MK noteikumu Nr.163 28.punktu papildināt ar atsauci uz 26.1 punktu, lai būtu nepārprotami skaidrs, ka arī 26.1 punktā minētajos gadījumos līdzfinansējuma līgums noslēdzams divu mēnešu laikā pēc Nacionālā kino centra vadītāja lēmuma par līdzfinansējuma līguma noslēgšanu par projektu iesniegumu rezerves sarakstā iekļautā projekta līdzfinansēšanu projektu iesniegumu rezerves sarakstā noteiktajā secībā pieņemšanas. Projekta 2.punktā paredzētajā 26.1punktā minētajos gadījumos Nacionālā kino centra vadītāja lēmums par līdzfinansējuma līguma noslēgšanu par projektu iesniegumu rezerves sarakstā iekļautā projekta līdzfinansēšanu projektu iesniegumu rezerves sarakstā noteiktajā secībā tiks pieņemts mēneša laikā pēc attiecīgā finansējuma pieejamības dienas.MK noteikumu Nr.163 36.punkts nosaka, ka līdzfinansējuma apmērs ir: 1) 25 % no līdzfinansējuma līgumā norādīto attiecināmo izdevumu kopsummas, ja filmas pamatdarbība norisinās Latvijā vai filmas gala versijā tiek izmantota Latvijas ainava vai arhitektūra, iekļaujot filmā identificējošas norādes par Latviju;  2) 20 % no līdzfinansējuma līgumā norādīto attiecināmo izdevumu kopsummas, ja filmas gala versijā nav iekļauta identificējoša norāde par Latviju. Pašlaik, salīdzinājumā ar citām valstīm, Latvijā līdzfinansējuma procenti ir zemāki, kas nostāda Latvijas filmu producentus nelabvēlīgākā situācijā un tie ir mazāk konkurētspējīgi jaunu projektu piesaistē nekā citu valstu filmu producenti. Lietuvā līdzfinansējuma apmērs sastāda 30 %, Igaunijā 20 – 30 %, Horvātijā 25 % (papildus 5 % par projekta īstenošanu īpašos reģionos), Īrijā 32 %, Rumānijā 45 %, Polijā 30 %).Lai uzlabotu Latvijas filmu producentu iespējas konkurēt ar ārvalstu producentiem, Projekta 4.punkts paredz palielināt pieejamā līdzfinansējuma procentuālo apmēru, nosakot, ka visiem atbalstu guvušajiem līdzfinansējuma projektiem pieejamais līdzfinansējuma apmērs ir 20 % no līdzfinansējuma līgumā norādīto attiecināmo izdevumu kopsummas, kā arī projektiem, kuru īstenošanas rezultātā tiek prognozēts nodokļu ieņēmumu palielinājums valsts budžetā un projekta iesniedzējs iesniegtajā projektā to ir pamatojis, līdzfinansējuma apmērs var tikt palielināts līdz 30 % no attiecināmo izdevumu kopsummas. Projekta iesniedzējs, iesniedzot projektu, norāda, kāds ir prognozējamais nodokļu ieņēmumu palielinājums un attiecīgi norāda nepieciešamo līdzfinansējuma summu, uz kuru pretendē no Nacionālā kino centra. Projekta iesniedzējs konkrētā projekta nodokļu ieņēmumu palielinājumu valsts budžetā prognozē pamatojoties uz filmas plānotā budžeta izlietojuma pozīcijām Latvijas teritorijā. Projekta iesniedzējs, iesniedzot projekta pieteikumu, plāno konkrētu pakalpojumu vai preču iegādi, kas nepieciešama projekta īstenošanai, apzina katras filmas tāmē norādītās izdevumu pozīcijas lielumu un iespējamo izvedumu veidu, attiecīgi spējot noteikt un plānot visu izmaksu nodokļu daļu. Projekta pieteikumā projekta iesniedzējs norāda plānoto izmaksu nodokļu daļu.Ņemot vērā, ka tiek palielināts līdzfinansējuma apmērs līdz 30 % (līdzšinējo 25 % vietā), tiks veikti grozījumi SANI2 sistēmā publicētajā atbalsta pasākumā SA.52982, norādot jaunu maksimālo atbalsta apmēru. Izmaiņas paziņotajā programmas gada vidējā summā nav nepieciešamas, jo SANI2 sistēmā norādīts Komisijas 2014.gada 17.jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014) maksimālais pieļaujamais gada atbalsts –50 000 000 *euro* apmērā.Projekta 5.punkts paredz MK noteikumus Nr.163 papildināt ar 39.1 punktu, kas paredz kārtību komercdarbības atbalsta atgūšanas procesam kopā ar procentiem, ja komercdarbības atbalsta saņēmējs ir pārkāpis Komisijas regulas Nr.651/2014 prasības, kā to paredz aktuālā Eiropas Savienības tiesas judikatūra (Eiropas Savienības tiesas 2019.gada 5.marta spriedums lietā Nr.C-349/17 (ECLI:EU:C:2019:172)). No minētā Eiropas Savienības tiesas sprieduma galvenokārt izriet, ka arī gadījumos, kad Eiropas Komisija nav pieņēmusi lēmumu par komercdarbības atbalsta atgūšanu par dalībvalsts iestādes (atbalsta sniedzēja) piešķirto komercdarbības atbalstu, kas tika piešķirts, neievērojot Līguma par Eiropas Savienības darbību 108.panta 3.punktā noteikto paziņošanas pienākumu, un kuru piešķirot netika izpildīti komercdarbības atbalsta regulējuma (tai skaitā, Komisijas regulas Nr.651/2014) nosacījumi, dalībvalsts iestādei (atbalsta sniedzējam) ir pienākums pašai pēc savas iniciatīvas atgūt šādu komercdarbības atbalstu. Projektā 5.punktā ietvertais regulējums nepieciešams, lai būtu skaidri noteikts, kā rīkoties situācijā, ja līdzfinansējuma saņēmējs ir nelikumīgi ieguvis finansējumu. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālais kino centrs, Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārvalstu filmu projektu īstenotāji un to sadarbības partneri ārvalstīs. |
| 2. | Tiesiskā regulējuma ietekme uz tautsaimniecību un administratīvo slogu | Tiek samazināts administratīvais slogs, ņemot vērā, ka projekta iesniegumi, kas noraidīti valsts budžeta finansējuma nepietiekamības dēļ, nebūs jāiesniedz atkārtoti un atkārtoti jāveic to vērtēšana, attiecīgi radot papildus administratīvo slogu gan projektu iesniedzējiem, gan valsts pārvaldei, kā arī atstās pozitīvu ietekmi uz tautsaimniecību, jo filmu projektu īstenošanu un attiecīgi ārvalstīs piesaistītā finansējuma investīciju veikšanu varēs uzsākt ātrāk Latvijā. Palielinot līdzfinansējuma procentuālo apjomu, Projekts uzlabos Latvijas kino industrijas konkurētspēju projektu un ārvalstu investīciju piesaistei. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Izmaksas tiek nodrošinātas esošā finansējuma ietvaros. |
| 5. | Cita informācija | Līdzfinansējums ārvalstu filmu veidošanai Latvijā – situācijas un ekonomiskās ietekmes novērtējums, pieejams šeit: <http://nkc.gov.lv/wp-content/uploads/2019/12/NKC_Liidzfinanseejuma-ekonomiskaa-ietekme.pdf>. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 158 013 | 0 | 1 258 013 | 0 | 1 258013 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 158 013 | 0 | 1 258 013 | 0 | 1 258013 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 158 013 | 0 | 1 258 013 | 0 | 1 258013 | 0 | 0 |
| 2.1. valsts pamatbudžets | 1 158 013 | 0 | 1 258 013 | 0 | 1 258013 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ārvalstu filmu atbalstam 2020.gadā paredzēti 1 158 013 *euro*. Likuma „Par valsts budžetu 2020.gadam” 49.pants paredz, ja 2020.gada sešu un deviņu mēnešu laikā ārvalstu filmu uzņemšanas rezultātā ir palielinājušies nodokļu ieņēmumi vai tiek prognozēts nodokļu ieņēmumu palielinājums, Ministru kabinets pieņem lēmumu par apropriācijas palielinājuma apjomu līdzfinansējumam ārvalstu filmu uzņemšanai Latvijā. Finanšu ministram ir tiesības palielināt apropriāciju izdevumiem līdzfinansējumam ārvalstu filmu uzņemšanai Latvijā, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas palielinājumu. Kultūras ministrija noteiktajā kārtībā sagatavos un iesniegs izskatīšanai Ministru kabinetā 2020.gada jūlijā un augustā attiecīgu informatīvo ziņojumu un Ministru kabineta rīkojuma projektu par apropriācijas pārdali, lai varētu organizēt jaunu projektu konkursu, kā arī segt projektu iesniegumu rezerves sarakstā iekļauto projektu līdzfinansējumu izmaksas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|

|  |  |  |
| --- | --- | --- |
| 1. | Saistības pret Eiropas Savienību | 2008.gadā Eiropas Komisija apstiprināja Latvijas filmu atbalsta shēmu un 2013.gadā Eiropas Komisija pieņēma lēmumu par šīs atbalsta shēmas pagarinājumu līdz 2018.gada 31.decembrim (16.07.2008. shēma Nr.N233/08; 11.01.2013. pagarinājuma lēmums Nr.SA35398 (2012/N)). Ņemot vērā, ka beidzas atbalsta shēmas termiņš un paredzams, ka turpmākais Latvijas filmu atbalsta finansējums nepārsniegs 50 miljonus *euro* gadā, filmu nozari regulējošajos normatīvajos aktos būtu nepieciešams ieviest Komisijas regulas Nr.651/2014 pirmajā nodaļā un 54.pantā noteiktās prasības. Šī regula nosaka atbalsta kategorijas, kuras atzīst par saderīgām ar iekšējo tirgu.Eiropas Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai. Minētās regulas 10. un 11.pants nosaka nelikumīgi saņemtā valsts atbalsta atmaksāšanas procentu likmes un to piemērošanu. Minētās normas nepieciešams iekļaut Projektā, lai gadījumos, ja Nacionālais kino centrs konstatē, ka komercdarbības atbalsts ir piešķirts, pārkāpjot Komisijas regulas Nr.651/2014 prasības, līdzfinansējuma saņēmējam būtu zināms, ka viņam ir pienākums atmaksāt Nacionālajam kino centram visu šo noteikumu ietvaros nelikumīgi saņemto komercdarbības atbalstu kopā ar procentiem ko publicē Eiropas Komisija. |
| 2. | Citas starptautiskās saistības | Nav |
| 3. | Cita informācija | Nav |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2014.gada 17.jūnija regula (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014).Eiropas Komisijas 2004.gada 21.aprīļa regula (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (turpmāk – Komisijas regula Nr.794/2004). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/201454.panta 9.punkts | 1.punkts | *Ieviests pilnībā* | *Stingrākas prasības nav paredzētas* |
| Komisijas regulas Nr.794/200410.pants | 5.punkts | *Ieviests pilnībā* | *Stingrākas prasības nav paredzētas* |
| Komisijas regulas Nr.794/200411.pants | 5.punkts | *Ieviests pilnībā* | *Stingrākas prasības nav paredzētas* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Pēc Ministru kabineta noteikumu spēkā stāšanās jāpaziņo par grozījumiem SANI2 sistēmā. |
| Cita informācija | Nav |

 |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts izskatīts Latvijas Filmu padomes 2020.gada 9.janvārī sēdē, kurā atbalstīta Projekta turpmākā virzība. Projekts 2020.gada 11.februārī ievietots Nacionālā kino centra tīmekļvietnē [www.nkc.gov.lv](http://www.nkc.gov.lv), Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 25.februārim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Sabiedrības pārstāvji tika aicināti līdzdarboties Projekta izstrādē, līdz 2020.gada 25.februārim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | Sabiedrības līdzdalības rezultātā pēc Projekta ievietošanas Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” sabiedrības pārstāvju viedoklis par Projektu netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais kino centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Mednis 67358859

Edgars.Mednis@km.gov.lv